વડગામ તાલુકાના મગરવાડા તિર્થ સ્થાને શ્રી સરસ્વતી મહિલા શરાફી સહકારી મંડળી દ્વારા રાજપૂત મહિલા સંમેલન યોજાયું. સમેંલનમાં આનંદમૂર્તિજી મહારાજે આર્શિવચન પાઠવી સ્ત્રીઓને એકસંપ થઈ સમાજ ના વિકાસમાં સહભાગી થવા આહવાન કર્યું હતું. તેમણે કહ્યું હતું કે મહિલાઓને શક્તિરૂપ માનવામાં આવે છે અને સમયની સાથે કદમ મીલાવવા બહેનોએ પણ જાગૃતિપૂર્વક આગળ આવી બાળકોને સારા સંસ્કારો અને ઉચ્ચ શિક્ષણ સુધી ભણાવીને સુખી સમૃધ્ધ પરિવાર અને સમાજનું નિર્માણ કરવા વિરાટ યોગદાન આપવું પડશે. તેમણે કહ્યું હતું કે જે ઘરમાં નારીનું સન્માન થાય છે તે ઘર અને સમાજ સુખ અને સ્મૃધ્ધિથી ભરપુર હોય છે.